AJAKOHAST OTSE TAEVAST
Lõpuks ometi on "Ajakohast otse taevast" taas eetris,
nii et võime kohtuda nii vaatajate -kui Piagagi!
Tere tulemast kõigile!
Me naudime koos olemist!
Usun, et see on Jumala and nautida oma tegemisi ja koosolemist.
Meilegi meeldib koos olla. - Muidugi meeldib. Oleme palju koos.
Siinkohal väike nõuanne kõigile abielusolijaile:
veetke aega üheskoos!
Mitte vaid koduseinte vahel, aga liikuge ka ringi.
Reisige või minge välja sööma... Sest siis püsib te abielu tervena.
Nii on. See on äärmiselt tähtis.
Mis su mõtteis liigub?
No jätkame ehk selle õpetusega, et Jumal teeb uut.
Nii on. Jumal tõepoolest teeb uut!
Ta ei paranda mõnda vana asja.
Tõsi küll, me vahel küsime: "Kas Jumal saab minust asja?"
"Olen omadega täitsa metsas ja sest' ei tule nüüd küll midagi!"
Ja Jumal ei teegi sellega midagi.
Tõsi küll, meil on me oma elu,
kuid Jumal ei püüa seda kuidagi lappida või terveks teha, vaid teeb hoopis uut.
Ta toob esile midagi sellist, mida kunagi varem pole olnud.
Sest kui sa sünnid vaimses mõttes uuesti,
siis varem pole seda elu olnud.
Jah, Jumal teadis sind ja su elu... Seda, kui siia ilma sündisid jne,
aga kui sa sünnid vaimses mõttes uuesti, siis sa oled uus loodu. Uus Kristuses.
Kõik vana on möödas ja uus on sündinud.
Seetõttu ei pea sa muretsema selle pärast!
Sest leidub ka neid, kes kardavad,
et usule tulles ja oma elu Jeesusele andes,
ei jää see ehk püsima? Kuna nad on nii nõrgad ja ei jaksa.
Kuid sina ei peagi jaksama. Lase Jumalal teha oma töö,
misläbi Ta tugevdab su ihu ja uuendab su meeli ning hinge.
Kuid asja tuum on selles,
et Jumal teeb täitsa uut ja toob esile täiesti uue inimese.
Oleme varasemalt rääkinud sellest, et kui Jumal alustab oma tööd,
siis samas eeldab see ka koostööd.
Tõsi küll, Jumal teeb kõik, mis tarvis, kuid samas ei saa Ta seda teha,
kui inimene ei tee Temaga koostööd.
Jumal tahab anda meile päästeanni,
kuid inimene peab selle kingi vastu võtma.
See ei avane iseenesest.
See tuleb vastu võtta, avada ja lasta käiku see, mis seal sees on.
Seetõttu vajab Jumal meie koostööd.
Me ei saa olla kui mingid fatalistid, kes ütlevad: "Ei me ette tea..."
Kui Jumal tahab, siis tahab ja kui ei, siis ei sünni ka midagi.
See on täiesti vale mõtteviis, sest Jumal tahab!
Tal on head mõtted inimeste suhtes
ja Ta tahab päästa igaüht, kes tuleb Tema ette ja pühendub Talle.
Ta pääste on valmis igaühe jaoks!
Vahel on kuulda arvamisi, et äkki Ta päästab vaid teatud inimesi?
Et kõik ei olegi loodud usklikuks saama. Kuidas ma saan siis selles kindel olla?
Kuid niimoodi mõeldes tekkibki tunne, et mind pole sekka arvatud.
Mu abikaasa küll, mu lapsed ja nõod, aga mina mitte.
Kuid tead, mis? Jumal teadis sind juba enne maailma algust!
Ta planeeris sind ja seetõttu on Ta ka tulnud Jeesuse kaudu sind otsima.
Nii et kui Jeesus kutsub ja hüüab meid, oodates enese juurde,
siis Piibli kohaselt peaksime pöörduma Jumala poole
ja hüüdma appi Tema nime.
Tahtsid sa midagi lisada? - Ei.
Vaatame, kuidas see kõik Jeesuse enda tegevuses alguse sai?
Sest meil on küll oma üldpildid ja arusaamad Piiblist,
mille kaudu õppida tundma isikuid ka Vanast Testamendist.
Kuid siis jõuame evangeeliumiteni, kus on öeldud:
"Kui aeg sai täis läkitas Jumal oma Poja."
See oli kui pöördepunktiks kogu maailma ajaloos,
sest me teame ju ka seda, mis juhtus peale pattulangemist.
Et inimene langes pattu ja kaotas ühenduse Jumalaga.
See tingis ka selle, et Jumal pidi inimese Eedeni aiast välja ajama,
kus nad enne olid nautinud imelist lähedust ja ühtsust.
Peale seda aga muutuski olukord hoopis teiseks kui algselt plaanitud.
Jumala plaan oli, et inimene võiks elada koos Temaga.
Ja mis puudutas Eedeni aia õnnistusi ja rikkusi,
siis Jumal ütles nende kohta:
"Sööge julgesti neist kõigist, sest need on loodud teie jaoks!"
Te ei vaja küll enamat kui elada puhtas suhtes minuga,
aga samas võite tarbida kõike sedagi, mille olen loonud.
Kuid patt lõikas selle ühtsuse läbi.
Samas pidi tulema päev, mil' Jeesus pidi tulema maailma,
et lepitada inimkond Jumalaga.
Surra meie eest ja kanda meie patud, tasudes meie võla Jumala ees.
Sest kogu inimkond on pattu teinud ja seeläbi võlgu Jumala ees.
Nii et see polnu vaid Aadama ja Eeva süü.
Ehk siis sa ei saa taevasse jõudes minna Aadama ja Eeva juurde ja öelda,
et kogu see maine rist ja viletsus oli ainuüksi vaid nende pärast.
Ei! Sa ütled pigem: "See oli minu süü. Mina tegin pattu ja eksisin Jumala vastu.
Mina ise põhjustasin selle, et olin teel igavese hävingu suunas."
Kuid Jeesus tuli ja kandis meie võlad.
Meie patud jätsid meid võlgu, aga Jeesus ostis meid vabaks patupalgast,
makstes nende eest oma verega.
Seeläbi avabki Ta uue ukse meile.
Mõeldes tagasi Jeesuse ristisurmale, kus Ta lõpus hüüdis:
"Mu Jumal, mu Jumal, miks Sa oled mu maha jätnud?",
siis selle lõpus Ta heitis hinge ja sisenes surmariiki.
Sel hetkel juhtus aga midagi Templis.
Templi eesriie, mis eraldas püha paiga kõige pühamast paigast, kärises lõhki.
Midagi sellist polnud nähtud ei enne ega ka peale seda.
Kuid mida see tähendas? Et see kaitsev eesriie kärises,
mis enne takistas inimeste minekut kõige pühamasse paika,
kuhu vaid ülempreester sai korra aastas minna.
Mõned tänapäeva juudid ei julge veel tänapäevalgi
läheneda paigale, kus see Tempel ja kõige püham paik olid.
Nad kardavad siseneda sinna paika, mis omal ajal oli täiesti ohtlik ja keelatud.
Kuid mis tegelikult juhtus, oli see, et Jumal andis teada,
et kuigi varasemalt ilmutas Ta end vaid kõige pühamas paigas
ja ülempreester tõi korra aastas
loomade verd lepituseks iseenda ja rahva pattude eest,
siis nüüd on see aeg möödas ja Jumal on sealt välja tulnud.
Ta on tulnud meie juurde - nii juutide kui paganate juurde.
Ehk siis meile, kes me varem sinna ei pääsenud,
on nüüd avatud sissepääsu uks.
Meil on õigus ja julgustus astuda esile siira südamega
ja kohtuda püha Jumalaga Tema kõige pühamas paigas.
Olla Tema lähedal ja anda oma elud Talle.
Mitte vaid, et elada koos Temaga, aga ka Tema läbi. Ja Tema elab meis.
See on lihtsalt imeline, et Jumal tuleb ja asub elama meisse!
Ta elab minu ihus, minu vaimus ja mu hinges, aidates mind.
Samas aga oleme me Pauluse sõnade kohaselt Kristuse ihu
ja igaüks oma kohalt Tema ihu liige.
Nii et nii sina kui mina
pole vaid vaimses mõttes või koguduse tasandil liikmed,
aga me oleme ka osa Kristusest ja Tema liikmed.
Ehk kuna Jeesus teeb jätkuvalt head, käies mööda maailma,
tervendades haigeid ja vabastades kurjast vaevatuid,
siis Ta kasutab selleks kõigeks ka oma Ihu.
Mitte seda, mis on taevases troonsaalis Tema paremal käel,
vaid seda ihu, mis on siin maa peal.
Seetõttu võime olla tänulikud, et saame olla kaasas selles kõiges.
Kohe täiega tänulikud!
Kuid mõistad sa, et Jeesus tõi selle muutuse?
Samas, vahetult enne oma surma, mil' Ta täitis oma missiooni maa peal
tehes head, õpetades, jutlustades, tervendades haigeid,
ajades välja kurje vaime jne., juhtus selle tulemusena võimsaid asju.
Seetõttu võime mõelda, et kui Jeesuse peamine eesmärk
oli surra meie eest ja tõusta seejärel surnuist,
siis mis kasu on meil sellest, et Ta üldse siin maa peal elas?
Usun, et Ta tahtis meile näidata, milline Jumal on.
Et Jumal on hea; et Ta armastab meid ja tahab aidata meid.
Piiblis on öeldud, et paljud haiged, kes tulid Tema juurde -
mitmed needki, kes puudutasid Ta rüüd - said terveks.
Nii et seeläbi, et Jeesus elas maa peal ja vahendas Jumala armastust,
peegeldas Ta Jumala loomust ja tahet ning sedagi, kuidas Ta tahab,
et me astuks Tema kuningriiki ja saaks osa Tema väest.
Me võime omada sama võidmist, mis Jeesuselgi oli.
Ta ütles, et Issanda Vaim oli Tema peal ja võidis Teda.
Nõnda samuti võime ka meie kogeda midagi sarnast oma elus.
Tänu Jumalale, et võime Jeesuse elust eeskuju võtta!
Kuid mõne hetke pärast vaatame,
kuidas Jeesus teeb uut enne oma surma ja tagasi taevasse minekut.
Soovides toetada TV7 tööd, võite helistada 900 1777 (7 eur) Täname!
Vaatame nüüd, kuidas Jeesus lõi uut inimeste eludes.
Loeme Matteuse evangeeliumist 4:18-20
"Aga Galilea järve randa pidi kõndides nägi Jeesus kaht venda,
Siimonat, keda nimetatakse Peetruseks, ja tema venda Andreast, noota heitvat -
nad olid ju kalurid -
ning ütles neile: Järgnege mulle ja ma teen teist inimesepüüdjad!”
Ja nad jätsid kohe oma võrgud sinnapaika ning järgnesid talle."
Ehk siis Jeesus kohtas siin kalamehi, kes toimetasid oma võrkude kallal.
Ta kõnetas neid ja kutsus neid kaasa järgima Teda, mida nad ka tegid.
Tõsi küll, nad olid pisut teadlikud, sellest, kes Jeesus oli.
Sest Johannese evangeeliumist võib lugeda jüngrite kohta,
kes läksid Jeesuselt küsima, kus Ta ööbib? Nad olid kuulnud,
et Jeesus on Jumala Tall, kes kannab maailma patud.
Nii et nad tundsid huvi Jeesuse vastu ja Jeesus võttis nad ka vastu,
veetes nendega ühe õhtupooliku, jagades eeldavasti ka oma missioonist.
Kuid kui nüüd Jeesus neid kalureid nägi, kutsus Ta nad kaasa ja nad ka läksid.
Jeesus oli öelnud neile: "Kui järgite mind, teen teist inimestepüüdjad."
Küsimus vaid on, kas nad sellest ka aru said?
Eeldavasti mitte. Mida see tähendas püüda inimesi?
Me kõik teame, mida tähendab kala püüda, aga inimesi?
Kuid mida Jeesus ütles, oli see: kui te tulete minu ligi ja järgnete mulle,
olles minu mõjujõu all, sest Jeesus andis edasi ju seda, mida Isa Talle andis;
rääkis seda, mida Isa andis Talle rääkida ja Püha Vaim oli Tema üle.
Nii et sama on meiegi olukordades:
inimene, kellel on midagi, avaldab mõju.
Minul ja Pial on olnud eesõigus kohtuda Reinhard Bonnke'ga.
Oleme saanud isegi õhtustada koos temaga ja samas pidada teenistusi.
Ja me märkasime seda, et ka kitsamas ringis olles
ei saa ta jätta rääkimata sellest,
mida ta räägib oma teenistustel või inimeste eest palvetades.
Ehk siis ta kuulutab pidevalt, rääkides sellest, mida Jeesus on teinud.
Ja otse loomulikult see mõjutab. See mõjub hästi olla inimese seltsis,
kes on nii täis seda elu, mida ta esindab ja millest kuulutab.
Jeesus oli samuti selline. Tal oli mõju inimeste üle ja on jätkuvalt.
Sa ehk mõtled hirmunult, et tahad ikka jääda iseendaks.
Ära muretse - ega Jeesus sind imelikuks muuda!
Ta jätab sind vägagi loomulikuks,
aga samas tahab muuta su elu nii seespidiselt,
kui ka harjumuste ja eesmärkide poolest. Kõige poolest, mis inimelu puudutab.
Ta tahab panna oma pitseri selle peale, nii et nii sina kui teised kogevad,
et sinu näol on tegu inimesega, kes ei ole sellest maailmast.
Jah, ta elab siinses maailmas, aga ei kanna selle maailma vaimsust.
Ta esindab midagi enamat ja see on Jumal,
kes on teinud midagi uut ja teeb seda jätkuvalt.
Küsimus on, et kuidas Jeesus neid mõjutas?
Ehk siis Ta kutsus neid järgima end ja nad ka tegid seda.
Seejärel aga õpetas Jeesus juba sünagoogis,
kuulutades jumalariigi evangeeliumit ja tervendades kõikvõimalikke haigusi.
Ehk siis siin me näeme midagi Jeesuse elu -ja teguviiside kohta.
Ta õpetas sünagoogis. Mis selles siis nii erilist oli?
Olgu öeldud, et inimene, kes loeb ise Jumala Sõna;
kes on kaasas Jumala Sõna õpetuses ja kuulab avatud kõrvadega,
ammutades seda kui toidust,
siis selline inimene muutub. Midagi juhtub tema sees.
Mõelgem korra jumalateenistuste peale.
Meil Elu Sõnas on igal pühapäeval jumalateenistus
ja kolmapäeviti palveteenistus.
Kuid kui pühapäevane teenistus kulgeb hästi
koos ülistuse, palve, korjanduse ja Jumala Sõna kuulutusega,
siis pärast teenistust kohvilauda suundudes,
on inimestes kuidagi selline eriline rahulolu tunne.
Ja siis ma mõtlen, et kuidas need inimesed,
kes on nii kaua olnud jumalateenistusel, tunnevad end siiski nii hästi
ja vestlevad ning arutlevad erinevatel teemadel.
Ühest küljest võiks muidugi küsida, et miks nad koju ei lähe?
Pühapäev ju! Võiks minna koju telekat vaatamata või muud sarnast.
Kuid nad jäävad veel kogudusse ja ma usun, et seda just rahulolu tõttu.
Nad on saanud midagi... Seda vaimset leiba.
Sest ka tavaolukorras, kui oled näljane ja siis sööd midagi, sa tunned end hästi.
Kuid Jeesus ei pidanud ainult kõnesid.
Jah, Ta ise oli Jumala Sõna ja Ta rääkis Jumala Sõnast,
andes neile inimestele edasi Jumalat.
Paulus ütles Efeslaste kirjas 1:16-17, et ta palub inimeste eest,
et Jumal annaks neile tarkuse ja ilmutuse vaimu Jumala tundmiseks.
Ehk siis - Jumala Sõna koostöös Püha Vaimu väega
annab meile tarkust, ilmutust ja arusaamist.
Nii et jumalariik pole midagi võõrast me jaoks,
vaid me õpime seda üha enam ja enam tundma.
Ja kui see juhtub... Kui Jumal tuleb ja astub me ellu
läbi oma Sõna ja Püha Vaimu,
siis on võimatu, et me elu jääks samaks.
Ta teeb uut, kui sünnime vaimselt uuesti.
Ta teeb uut, kui oleme uuestisündinud ja hakkame järgima Jeesust.
Me jätkame neil teemadel ka järgmisel korral,
mistõttu vaadake meid taas nädala pärast.
Kuid enne seda tahaksime meile tavapäraselt
lõpetada päästepalvega.
Kutsu Jeesus oma ellu ja ava oma süda Jeesusele.
Jeesus ei murra seda vägisi lahti, vaid koputab ja küsib: "Kas võin tulla?"
Sa oled täna kuulnud, et Ta tahab tulla sisse,
mistõttu palveta koos meiega, kutsudes Ta oma ellu.
Kohe täiega ja ehedalt, et Ta võiks teha uut sinugi elus.
Nii et korda Pia järel, paludes koos meiega.
Jeesus,
tänan Sind,
et oled kõnetanud mind
ja kutsunud mind.
Ma avan oma südame
just praegu
paludes Sind:
tule sisse!
Oled teretulnud!
Annan Sulle oma südame
ja kogu oma elu.
Andesta mulle mu patud,
puhasta mu sisemus,
tee uut mu elus!
Tänan Sind, Issand Jeesus,
et teed seda just praegu.
Tunnistan,
et Jeesus on minu Issand
ja mina olen Jumala laps.
Aamen.
Jumal õnnistagu sind!
Jumal kuulis su palvet, võttis selle vastu ja teab, et oled pöördunud Ta poole.
Ta on tulnud su ellu ja ma kuulutan sulle Isa, Poja ja Püha Vaimu nimel,
et su patud on sulle andeks antud.
Ole õnnistatud ja võta meiega ühendust, kui soovid saada lisainfot kõige kohta.
Pia, kohtume taas nädala pärast? - Just nii. - Kohtumiseni siis!
Tõlge: Anne-Ly Raukas